Hospital Al-Shifa

Hospital Al-Shifa (), secara rasmi dikenali sebagai Hospital Dar Al-Shifa (), ialah kompleks perubatan terbesar dan hospital utama di Genting Gaza, terletak di kejiranan Rimal Utara di Bandar Gaza dalam Kegabenoran Gaza.Al-Shifa Hospital and Israel's Gaza Siege  Defence for Children International Palestine Section. 16 July 2006. Pada 2014, hospital ini didakwa menjadi “ibu pejabat sebenar” bagi pertubuhan pejuang Islam, Hamas. Ketua pengarah semasa hospital ini ialah Dr. Muhammad Abu Salmiya.

Sejarah
Dar Al-Shifa, yang bermaksud "rumah kesembuhan" dalam bahasa Arab, pada asalnya ialah sebuah berek tentera British, tetapi ditukar kepada sebuah pusat yang menyediakan rawatan untuk kuarantin dan penyakit sawan oleh pemerintahan Palestin Bermandat pada 1946. Sebelum Perang Arab–Israel 1948, Hospital al-Shifa ialah satu daripada dua hospital di Gaza, selain Hospital al-Ahli Arab. Apabila Mesir mentadbir Genting Gaza selepas perang, bahagian kuarantin dan penyakit sawan ditempatkan di sebuah kawasan dalam bandar dan Hospital al-Shifa dibangunkan sebagai hospital utama di Gaza. Sebagai permulaan, bahagian ubatan dalaman ditubuhkan, diikuti sayap baru bagi pembedahan, dan diikuti dengan bangunan baharu untuk pediatrik dan oftalmologi ditambah untuk hospital ini.Husseini and Barnea, 2002, p.135. Pada 2013, bangunan pembedahan khas pula dibuka.وضع اللمسات النهائية على مبنى الجراحات التخصصية في غزة  [Putting the final touches on the Special Surgical Building in Gaza]

Selepas pendudukan oleh Israel semasa Krisis Suez 1956, pentadbiran Mesir kembali di bawah presiden Gamal Abdel Nasser, memberi tumpuan lebih kepada keadaan kesihatan dan sosial Gaza, dan Hospital al-Shifa dikembangkan sehingga mempunyai bahagian obstetrik dan ginekologi. Mereka menubuhkan pentadbiran kesihatan baharu di wilayah Gaza, yang mana kemudiannya disusuli dengan penubuhan klinik-klinik di seluruh bandar yang diisi oleh kehadiran doktor-doktor daripada hospital ini.Husseini and Barnea, 2002, p.136. bahagian terbesar dalam Hospital al-Shifa ini ialah perubatan dalaman (100 katil), pediatrik (70 katil), pembedahan (50 katil), oftalmologi (20 katil) dan ginekologi (10 katil).Husseini and Barnea, 2002, p.137.

 Rujukan 
Kategori:Hospital di Bandar Gaza
Kategori:Hospital ditubuhkan pada 1920-an
Kategori:WPPER
Kategori:Rimal
Kategori:Rencana dicipta sempena WikiGotong-Royong WikiProjek Palestin 2023